Lukas 1:29 Maria sien skielik die engel. Sy hoor �n boodskap wat sy nooit in haar eie lewe verwag het nie. Wat moet sy nou doen? Sy is in verwarring. Dit kan ook in jou of my lewe gebeur. Jy lees die Bybel, jy hoor die verkondiging van die evangelie. Wanneer jy mooi lees en luister skrik jy. Die HERE kom na jou toe met �n boodskap wat jou ontstel.
Dalk �n boodskap waardeur jy sien dat jy op die verkeerde pad is. Dalk ontdek jy dat jy iets in jou lewe moet loslaat omdat dit jou lewe met Christus in die pad staan. Jy moet iets loslaat waarvan jy baie hou.
Dit kan ook wees dat jy jou minderwaardig voel. Jy dink dat niemand of baie min mense van jou hou. Dan dring eensklaps tot jou deur dat die HERE met Sy groot liefde na jou toekom. Dat jy Sy geliefde kind mag wees om Christus se werk. Jy is in verwarring. Dan wys die HERE ons die pad na Hom toe. As jy moet breek wat nie goed in jou lewe is nie, as jy sien dat jy kan skuil by God se liefde. Dan hoef jy nie bang te wees nie maar mag jy jou aan die HERE als jou Vader toevertrou. Verwarring word dan diepe, diepe blydskap.